ΚΑΝΟΝΙΣΜΟΣ (ΕΚ) αριθ. 1374/98 ΤΗΣ ΕΠΙΤΡΟΠΗΣ της 29ης Ιουνίου 1998 για λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 13 παράγραφος 3 και το άρθρο 16 παράγραφος 4,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (3), και ιδίως το άρθρο 1 παράγραφος 1,

τον κανονισμό (ΕΚ) αριθ. 779/98 του Συμβουλίου, της 7ης Απριλίου 1998, όσον αφορά την εισαγωγή στην Κοινότητα γεωργικών προϊόντων καταγωγής Τουρκίας και σχετικά με την κατάργηση του κανονισμού (ΕΚ) αριθ. 4115/86 και την τροποποίηση του κανονισμού (ΕΚ) αριθ. 3010/95 (4), και ιδίως το άρθρο 1,

Εκτιμώντας:

ότι ο κανονισμός (ΕΚ) αριθ. 1600/95 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1129/98 (6), επέφερε για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και γαλακτοκομικών προϊόντων 7 ότι ο εν λόγω κανονισμός, αφότου υιοθετήθηκε, τροποποιήθηκε επανειλημμένως κατά τρόπο ουσιαστικό 7 ότι επί ευκαιρία νέων τροποποιήσεων, πρέπει, για λόγους σαφήνειας και ορθολογισμού, να ανασυνταχθεί ο εν λόγω κανονισμός 7

ότι η συμφωνία για τη γεωργία που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (στο εξής καλούμενη «η συμφωνία») προβλέπει, όσον αφορά τον τομέα του γάλακτος και των γαλακτοκομικών προϊόντων, ορισμένες δασμολογικές ποσοστώσεις που υπάγονται στα καθεστώτα τα καλούμενα «τρέχουσας πρόσβασης» και «ελάχιστης πρόσβασης» 7 ότι είναι ανάγκη να ισχύσει το άνοιγμα των εν λόγω ποσοστώσεων 7 ότι πρέπει επίσης να καθοριστεί η μέθοδος διαχείρισης των ποσοστώσεων 7

ότι οι δασμολογικές ποσοστώσεις υπό το καλούμενο καθεστώς «τρέχουσας πρόσβασης» καθορίζονται ανά χώρα 7 ότι, για τον έλεγχο της συμφωνίας των προϊόντων που εισάγονται στο πλαίσιο των εν λόγω ποσοστώσεων προς την περιγραφή των συγκεκριμένων εμπορευμάτων, καθώς και της τήρησης της δασμολογικής ποσόστωσης, πρέπει να χρησιμοποιηθεί το καθεστώς των πιστοποιητικών που εκδίδονται υπ' ευθύνη της χώρας εξαγωγής 7

ότι, όσον αφορά την εισαγωγή του βουτύρου Νέας Ζηλανδίας δυνάμει της ποσόστωσης που προβλέπεται από τη συμφωνία, πρέπει να διατηρηθούν ορισμένοι από τους ειδικούς όρους που εφαρμόζονταν προηγουμένως στο πλαίσιο των εισαγωγών που επιτρέπονταν με βάση κατ' εξαίρεση ρυθμίσεις, ώστε να ελέγχεται η καταγωγή και ο προορισμός του βουτύρου 7

ότι οι δασμολογικές ποσοστώσεις υπό το καλούμενο καθεστώς «ελάχιστης πρόσβασης» δεν έχουν καθοριστεί ανά χώρα 7 ότι για να εξασφαλισθεί η ορθή και ισότιμη διαχείριση των ποσοστώσεων πρέπει, αφενός, να συνοδεύεται η αίτηση από πιστοποιητικό εισαγωγής από τη σύσταση εγγύησης υψηλότερης από αυτή που εφαρμόζεται υπό κανονικές εισαγωγές και, αφετέρου, να καθοριστεί η διαδικασία χορήγησης πιστοποιητικών καθώς και η διάρκεια ισχύος τους 7 ότι ο εν λόγω τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής 7

ότι θα πρέπει να περιληφθούν στον ίδιο κανονισμό οι διατάξεις σχετικά με την εισαγωγή γαλακτοκομικών προϊόντων υπό δασμολογικές ποσοστώσεις στο πλαίσιο άλλων διεθνών συμφωνιών, καθώς και με την εισαγωγή γαλακτοκομικών προϊόντων δυνάμει προτιμησιακών καθεστώτων υπό ποσοστώσεις 7 ότι ο έλεγχος καθορισμού των σχετικών προϊόντων καθώς και, ανάλογα με την περίπτωση, η τήρηση της ποσόστωσης, μπορεί να πραγματοποιηθεί βάσει συστήματος πιστοποιητικών που εκδίδονται από τη χώρα εξαγωγής 7 ότι, ωστόσο, όσον αφορά τις εισαγωγές προέλευσης Ελβετίας στο πλαίσιο της ειδικής ρύθμισης που συνήφθη μεταξύ της χώρας αυτής και της Κοινότητας, καθώς και όσον αφορά τις εισαγωγές προέλευσης Τουρκίας στο πλαίσιο του προτιμησιακού καθεστώτος που προβλέπεται από το πρωτόκολλο αριθ. 1 της απόφασης αριθ. 1/98 του συμβουλίου σύνδεσης ΕΚ-Τουρκίας, της 25ης Φεβρουαρίου 1998, περί του καθεστώτος εμπορίας γεωργικών προϊόντων (7) ο έλεγχος των εισαγωγών πραγματοποιείται αποκλειστικά βάσει κοινοτικών πιστοποιητικών εισαγωγής 7

ότι οι ειδικές διατάξεις του παρόντος κανονισμού είτε συμπληρώνουν είτε παρεκκλίνουν από τις διατάξεις του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (8), όπως τροποποιήθηκε τελευταία από τον κανονισμό (ΕΚ) αριθ. 1044/98 (9) 7

ότι για να είναι δυνατή η έγκαιρη κατάθεση των αιτήσεων για την έκδοση πιστοποιητικών για τις ποσοστώσεις που ανοίγονται από τον παρόντα κανονισμό, θα πρέπει να προβλεφθεί η έναρξη ισχύος του κανονισμού την επόμενη ημέρα της δημοσίευσής του 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΚΕΦΑΛΑΙΟ Ι

Γενικό καθεστώς

Άρθρο 1

Κάθε εισαγωγή στην Κοινότητα προϊόντων που αναφέρονται στο άρθρο 1 του κανονισμού (ΕΟΚ) αριθ. 804/68 (στο εξής καλούνται «γαλακτοκομικά προϊόντα»), υπόκειται στην υποβολή πιστοποιητικού εισαγωγής.

Εντούτοις, κατά παρέκκλιση του άρθρου 5 παράγραφος 1 τέταρτη περίπτωση του κανονισμού (ΕΟΚ) αριθ. 3719/88, δεν απαιτείται κανένα πιστοποιητικό εισαγωγής για την πραγματοποίηση εμπορικών πράξεων που αφορούν ποσότητα η οποία δεν υπερβαίνει:

α) 150 χιλιόγραμμα για τα προϊόντα που υπάγονται στους κωδικούς ΣΟ 0405 ή 0406

και

β) 300 χιλιόγραμμα για τα άλλα γαλακτοκομικά προϊόντα.

Άρθρο 2

1. Οι ειδικές ρυθμίσεις που προβλέπονται στις παραγράφους 2 έως 5 εφαρμόζονται στα πιστοποιητικά εισαγωγής.

2. Το ποσό εγγύησης που αναφέρεται στο άρθρο 14 παράγραφος 2 του κανονισμού (ΕΟΚ) αριθ. 3719/88 είναι ίσο με 10 Ecu ανά 100 χιλιόγραμμα καθαρού βάρους προϊόντος.

3. Η αίτηση για την έκδοση πιστοποιητικού καθώς και το πιστοποιητικό αναφέρουν στη θέση 16 τον κωδικό ΣΟ του προϊόντος. Το πιστοποιητικό ισχύει μόνο για το προϊόν που ορίζεται κατ' αυτόν τον τρόπο.

4. Το πιστοποιητικό ισχύει από την ημέρα της έκδοσής του σύμφωνα με το άρθρο 21 παράγραφος 1 του κανονισμού (ΕΟΚ) αριθ. 3719/88 έως το τέλος του τρίτου μήνα που ακολουθεί τον μήνα έκδοσής του.

5. Το πιστοποιητικό εκδίδεται την πρώτη εργάσιμη ημέρα μετά την ημέρα της υποβολής της αίτησης.

Άρθρο 3

Η κατάταξη των τυριών στους κωδικούς ΣΟ 0406 20 10, 0406 90 02 έως 0406 90 06 και 0406 90 19 υπόκειται στην προσκόμιση:

α) ενός πιστοποιητικού που εκδίδεται σύμφωνα με το άρθρο 23, για τις εισαγωγές που προέρχονται από την Ελβετία στο πλαίσιο της ειδικής ρύθμισης που συνήφθη μεταξύ αυτής της χώρας και της Κοινότητας,

β) ενός πιστοποιητικού IMA 1 που πληροί τους όρους που προβλέπονται βάσει του κεφαλαίου IV για τις άλλες τρίτες χώρες.

Ο κωδικός ΣΟ 0406 90 01 δεν εφαρμόζεται στα τυριά που εισάγονται από τρίτες χώρες.

Άρθρο 4

Κατά την έννοια του παρόντος κανονισμού ως «έτος εισαγωγής» νοείται:

α) το ημερολογιακό έτος για τα καθεστώτα που αναφέρονται στα τμήματα 1 και 3 του κεφαλαίου ΙΙ 7

β) ή περίοδος δώδεκα μηνών που αρχίζει την 1η Ιουλίου για το καθεστώς που αναφέρεται στο τμήμα 2 του κεφαλαίου ΙΙ.

ΚΕΦΑΛΑΙΟ ΙΙ

Καθεστώτα των δασμολογικών ποσοστώσεων

Τμήμα 1

Εισαγωγή γαλακτοκομικών προϊόντων στο πλαίσιο των δασμολογικών ποσοστώσεων που προσδιορίζονται ανά χώρα καταγωγής και αναφέρονται στη γενική συμφωνία GATT/ΠΟΕ

Άρθρο 5

Το παρόν τμήμα εφαρμόζεται σε ορισμένες δασμολογικές ποσοστώσεις γαλακτοκομικών προϊόντων που καθορίζονται ανά χώρα καταγωγής, οι οποίες αναφέρονται στις συμφωνίες που συνάπτονται στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (η οποία καλείται στο εξής «η συμφωνία»).

Άρθρο 6

Οι δασμολογικές ποσοστώσεις που αναφέρονται στο άρθρο 5 και οι δασμοί που πρέπει να εφαρμοστούν καθορίζονται στο παράρτημα Ι.

Άρθρο 7

1. Το πιστοποιητικό εισαγωγής για τα προϊόντα που παρατίθενται στο παράρτημα Ι με το αναφερόμενο ποσοστό δασμού, εκδίδεται μόνον κατόπιν προσκόμισης πιστοποιητικού IMA 1, ή ελλείψει αυτού, αντίγραφου το οποίο πληροί τους όρους που αναφέρονται στο κεφάλαιο IV και φέρει τον αριθμό του πιστοποιητικού IMA 1.

2. Η διάρκεια ισχύος του πιστοποιητικού IMA 1 δεν μπορεί να υπερβαίνει τις 31 Δεκεμβρίου του έτους έκδοσης.

Εντούτοις, από την 1η Νοεμβρίου κάθε έτους, μπορούν να εκδίδονται πιστοποιητικά που ισχύουν από την πρώτη του επόμενου Ιανουαρίου για τις ποσότητες που εισάγονται στο πλαίσιο της ποσόστωσης για κάθε έτος εισαγωγής.

Άρθρο 8

1. Η αίτηση για την έκδοση πιστοποιητικού και το πιστοποιητικό περιλαμβάνουν:

α) στις θέσεις 7 και 8, την εγγραφή της χώρας προέλευσης και καταγωγής 7

β) στη θέση 15, την περιγραφή των προϊόντων σύμφωνα με την εξειδίκευση που αναφέρεται στο παράρτημα Ι 7

γ) στη θέση 16, τη διάκριση της συνδυασμένης ονοματολογίας εφόσον προηγείται «ex» 7

δ) στη θέση 20, τον αριθμό του πιστοποιητικού IMA 1 και μία από τις ακόλουθες ενδείξεις:

- Vαlido si va acompaρado de un certificado IMA 1 [Reglamento (CE) n° 1374/98]

- Gyldig ledsaget af et certifikat IMA 1 (forordning (EF) nr. 1374/98)

- Nur gόltig in Verbindung mit einer Bescheinigung IMA 1 (Verordnung (EG) Nr. 1374/98)

- Έγκυρο μόνο εφόσον συνοδεύεται από πιστοποιητικό IMA 1 [κανονισμός (ΕΚ) αριθ. 1374/98]

- Valid if accompanied by an IMA 1 certificate (Regulation (EC) No 1374/98)

- Valable si accompagnι d'un certificat IMA 1 [rθglement (CE) n° 1374/98]

- Valido se accompagnato da un certificato IMA 1 [regolamento (CE) n. 1374/98]

- Geldig wanneer vergezeld van een certificaat IMA 1 (Verordening (EG) nr. 1374/98)

- Vαlido quando acompanhado de um certificado IMA 1 [Regulamento (CE) nΊ 1374/98]

- Voimassa vain IMA 1-todistuksen kanssa [asetus (EY) N:o 1374/98]

- Giltig endast med IMA 1-intyget (Fφrordning (EG) nr 1374/98).

2. Το πιστοποιητικό δημιουργεί την υποχρέωση να γίνει η εισαγωγή από την αναφερόμενη χώρα καταγωγής.

Άρθρο 9

1. Όσον αφορά το βούτυρο καταγωγής Νέας Ζηλανδίας που υπάγεται στη δασμολογική ποσόστωση που αναφέρεται στο άρθρο 5, εφαρμόζονται οι ακόλουθες ειδικές διατάξεις:

α) κατά παρέκκλιση του άρθρου 2 παράγραφος 2, το ποσόν της εγγύησης είναι ίσο με 5 Ecu ανά 100 χιλιόγραμμα καθαρού βάρους προϊόντος 7

β) η αίτηση πιστοποιητικού εισαγωγής μπορεί να υποβληθεί μόνο στο Ηνωμένο Βασίλειο 7

γ) το πιστοποιητικό IMA 1 αναφέρει την ημερομηνία παρασκευής του σχετικού βουτύρου.

2. Όσον αφορά τον έλεγχο των ποσοτήτων της δασμολογικής ποσόστωσης που αναφέρονται στην παράγραφο 1, λαμβάνεται υπόψη για όλες τις ποσότητες για τις οποίες, κατά την εν λόγω περίοδο, έγιναν δεκτές οι δηλώσεις εισαγωγής.

3. Για το βούτυρο που εισάγεται στο πλαίσιο της δασμολογικής ποσόστωσης που αναφέρεται στην παράγραφο 1, τα κράτη μέλη ανακοινώνουν στην Επιτροπή, το αργότερο στο τέλος κάθε μήνα, τις ποσότητες που φθάνουν στις χώρες τους κατά τη διάρκεια του προηγούμενου μήνα για τις οποίες έγιναν δεκτές οι δηλώσεις εισαγωγής.

Άρθρο 10

1. Το βούτυρο Νέας Ζηλανδίας που εισάγεται στην Κοινότητα δυνάμει του παρόντος τμήματος φέρει, σε όλα τα στάδια της εμπορίας του, την ένδειξη της νεοζηλανδέζικης καταγωγής του.

2. Η ανάμειξη νεοζηλανδέζικου βουτύρου με κοινοτικό βούτυρο που προορίζεται για άμεση κατανάλωση μπορεί να γίνει μόνο στο Ηνωμένο Βασίλειο.

Στην περίπτωση μείγματος, η διάταξη της παραγράφου 1 εφαρμόζεται μόνο στο στάδιο που προηγείται της συσκευασίας με μικρά κιβώτια.

Το Ηνωμένο Βασίλειο ανακοινώνει στην Επιτροπή τα μέτρα που λαμβάνει για το σκοπό αυτό.

Τμήμα 2

Εισαγωγές γαλακτοκομικών προϊόντων στο πλαίσιο των δασμολογικών ποσοστώσεων που αναφέρονται στις συμφωνίες GATT/ΠΟΕ και που δεν προσδιορίζονται ανά χώρα καταγωγής

Άρθρο 11

Το τμήμα αυτό εφαρμόζεται σε δασμολογικές ποσοστώσεις γαλακτοκομικών προϊόντων που αναφέρονται στη συμφωνία και δεν προσδιορίζονται ανά χώρα καταγωγής.

Άρθρο 12

1. Οι δασμολογικές ποσοστώσεις που αναφέρονται στο άρθρο 11 και οι δασμοί που πρέπει να εφαρμοστούν καθορίζονται στο παράρτημα ΙΙ.

2. Οι ποσότητες που αναφέρονται στο παράρτημα ΙΙ για κάθε έτος εισαγωγής κατανέμονται κατά ίσα τμήματα σε τέσσερις τριμηνιαίες περιόδους που αρχίζουν την 1η Ιουλίου, την 1η Οκτωβρίου, την 1η Ιανουαρίου και την 1η Απριλίου κάθε έτους.

Άρθρο 13

1. Ο αιτών πιστοποιητικό εισαγωγής πρέπει, κατά την υποβολή της αίτησης, να αποδείξει στις αρμόδιες αρχές του σχετικού μέλους ότι κατά τη διάρκεια των τελευταίων 12 μηνών τουλάχιστον εισάγει στην Κοινότητα ή/και εξάγει από την Κοινότητα τακτικά γάλα ή γαλακτοκομικά προϊόντα. Ωστόσο, οι έμποροι λιανικής πώλησης ή οι εστιάτορες που πωλούν τα προϊόντα τους στον τελικό καταναλωτή δεν μπορούν να υπαχθούν στο καθεστώς.

2. Η αίτηση για τη χορήγηση πιστοποιητικού και το πιστοποιητικό μπορούν να φέρουν έναν μόνο από τους κωδικούς της ΣΟ που αναφέρονται στο παράρτημα ΙΙ 7 η αίτηση πιστοποιητικού πρέπει να αφορά κατ' ελάχιστον 10 τόνους και κατ' ανώτατο όριο το 25 % της διαθέσιμης ποσότητας του σχετικού προϊόντος ή προϊόντων για κάθε περίοδο που αναφέρεται στο άρθρο 12 παράγραφος 2 για την οποία υποβάλλεται η αίτηση πιστοποιητικού.

3. Η αίτηση πιστοποιητικού και το πιστοποιητικό περιλαμβάνουν:

α) στη θέση 8, την ένδειξη της χώρας καταγωγής 7

β) στη θέση 15, τη λεπτομερή περιγραφή του προϊόντος, και ιδίως:

i) την πρώτη ύλη που χρησιμοποιήθηκε,

ii) την περιεκτικότητα σε λιπαρές ουσίες κατά βάρος (%) της ξηράς ύλης,

iii) την περιεκτικότητα κατά βάρος σε νερό (%) στη μη λιπαρή ουσία,

iv) την περιεκτικότητα κατά βάρος (%) σε λιπαρές ουσίες 7

γ) στη θέση 20, μία από τις ακόλουθες ενδείξεις:

- Reglamento (CE) n° 1374/98, artνculo 12

- Forordning (EF) nr. 1374/98, artikel 12

- Verordnung (EG) Nr. 1374/98, Artikel 12

- Κανονισμός (ΕΚ) αριθ. 1374/98, άρθρο 12

- Article 12 of Regulation (EC) No 1374/98

- Rθglement (CE) n° 1374/98, article 12

- Regolamento (CE) n. 1374/98, articolo 12

- Verordening (EG) nr. 1374/98, artikel 12

- Regulamento (CE) nΊ 1374/98, artigo 12Ί

- Asetus (EY) N:o 1374/98, 12 artikla

- Fφrordning (EG) nr 1374/98, artikel 12.

δ) στη θέση 24, το ποσοστό του δασμού που πρέπει να εφαρμοστεί.

4. Οι εισαγωγές πρέπει να γίνονται από τη χώρα που ενδείκνυται στο πιστοποιητικό.

Άρθρο 14

1. Οι αιτήσεις για τη χορήγηση πιστοποιητικών μπορούν να υποβληθούν μόνο κατά τη διάρκεια των δέκα πρώτων ημερών κάθε περιόδου που αναφέρεται στο άρθρο 12 παράγραφος 2.

2. Οι αιτήσεις πιστοποιητικών δεν γίνονται δεκτές παρά μόνον εφόσον ο υποβάλλων την αίτηση δηλώνει εγγράφως ότι, για την τρέχουσα περίοδο, δεν έχει υποβάλει και αναλαμβάνει την υποχρέωση να μην υποβάλει άλλες αιτήσεις υπό το καθεστώς εισαγωγής που αναφέρεται σ' αυτό το τμήμα για το ίδιο προϊόν ανά κωδικό ΣΟ στο κράτος μέλος στο οποίο έχει υποβληθεί η αίτηση ούτε σε άλλα κράτη μέλη. Σε περίπτωση υποβολής από τον ίδιο ενδιαφερόμενο περισσότερων της μιας αιτήσεων που αφορούν το ίδιο προϊόν, καμία αίτησή του δεν γίνεται αποδεκτή.

3. Τα κράτη μέλη ανακοινώνουν στην Επιτροπή, την πέμπτη εργάσιμη ημέρα από εκείνη του τέλους της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα που περιλαμβάνονται στο παράρτημα ΙΙ. Η ανακοίνωση αυτή περιλαμβάνει τον κατάλογο των αιτούντων καθώς και τις ποσότητες που ζητούνται ανά κωδικό ΣΟ. Όλες οι ανακοινώσεις, συμπεριλαμβανομένων και των ανακοινώσεων που φέρουν την ένδειξη «ουδέν», πραγματοποιούνται με τηλετυπικό μηχάνημα ή με τηλεφωτοαντίγραφο, την αναφερόμενη εργάσιμη ημέρα, συμπληρώνοντας, στην περίπτωση που δεν έχει υποβληθεί καμία απάντηση, το έντυπο που αναφέρεται στο παράρτημα VIII και στην περίπτωση κατά την οποία έχουν υποβληθεί αιτήσεις, τα έντυπα που περιλαμβάνονται στα παραρτήματα VIII και IX.

4. Η Επιτροπή αποφασίζει το συντομότερο δυνατόν σε ποιο βαθμό μπορεί να δοθεί συνέχεια στις αιτήσεις που κατατίθενται και ενημερώνει σχετικά τα κράτη μέλη.

Κατά παρέκκλιση από το άρθρο 2 παράγραφος 5, το πιστοποιητικό εκδίδεται, εντός ανώτατης προθεσμίας τριών εργασίμων ημερών μετά την ανακοίνωση στα κράτη μέλη της απόφασης της Επιτροπής που αναφέρεται στο πρώτο εδάφιο, στους αιτούντες, οι αιτήσεις των οποίων ανακοινώθηκαν σύμφωνα με την παράγραφο 3.

Στην περίπτωση κατά την οποία οι ποσότητες για τις οποίες εζητήθηκαν τα πιστοποιητικά υπερβαίνουν τις καθορισμένες ποσότητες, η Επιτροπή μπορεί να εφαρμόζει συντελεστή χορήγησης στις αιτούμενες ποσότητες.

Στην περίπτωση κατά την οποία η συνολική ποσότητα που αποτελεί αντικείμενο των αιτήσεων είναι κατώτερη από τη διαθέσιμη ποσότητα, η Επιτροπή καθορίζει την υπολείπουσα ποσότητα η οποία προστίθεται στη διαθέσιμη ποσότητα της επόμενης περιόδου του ίδιου έτους εισαγωγής.

5. Εάν ο συντελεστής χορήγησης που αναφέρεται στην παράγραφο 4 τρίτο εδάφιο είναι κατώτερο του 0,8000, ο αιτών μπορεί να παραιτηθεί από την αίτησή του για έκδοση πιστοποιητικού. Στην περίπτωση αυτή, ανακοινώνει την απόφασή του στην αρμόδια αρχή εντός τριών ημερών μετά τη δημοσίευση της απόφαση της Επιτροπής που καθορίζει το συντελεστή χορήγησης, μετά την οποία η εγγύηση αποδεσμεύεται αμέσως. Η αρμόδια αρχή ανακοινώνει στην Επιτροπή, εντός τεσσάρων εργάσιμων ημερών μετά τη δημοσίευση της απόφασης της Επιτροπής, τις ποσότητες για τις οποίες παραιτούνται οι αιτούντες και αποδεσμεύεται η εγγύηση η οποία αναφέρεται στο άρθρο 16.

Άρθρο 15

Η διάρκεια ισχύος των πιστοποιητικών δεν μπορεί να υπερβαίνει τις 30 Ιουνίου του έτους έκδοσης σύμφωνα με το άρθρο 21 παράγραφος 1 του κανονισμού (ΕΟΚ) αριθ. 3719/88.

Τα πιστοποιητικά εισαγωγής που εκδίδονται δυνάμει των διατάξεων του τμήματος αυτού δεν μεταβιβάζονται παρά μόνο στα φυσικά ή νομικά πρόσωπα που πληρούν τις προϋποθέσεις που προβλέπονται στο άρθρο 13 παράγραφος 1.

Άρθρο 16

Κατά παρέκκλιση του άρθρου 2 παράγραφος 2, το ποσό της εγγύησης είναι ίσο με 35 Ecu ανά 100 χιλιόγραμμα καθαρού βάρους προϊόντος.

Άρθρο 17

Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η εισαγόμενη ποσότητα δυνάμει των διατάξεων του τμήματος αυτού δεν μπορεί να υπερβαίνει εκείνη που αναφέρεται στις θέσεις 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στη θέση 19 του εν λόγω πιστοποιητικού.

Τμήμα 3

Εισαγωγή γαλακτοκομικών προϊόντων στο πλαίσιο δασμολογικών ποσοστώσεων που αναφέρονται σε άλλες διεθνείς συμφωνίες

Άρθρο 18

1. Οι παράγραφοι 2 και 3 εφαρμόζονται στις εισαγωγές γαλακτοκομικών προϊόντων προελεύσεως Νορβηγίας στο πλαίσιο της συμφωνίας ΕΟΧ.

2. Τα γαλακτοκομικά προϊόντα καθώς και οι δασμοί που εφαρμόζονται αναφέρονται στο παράρτημα ΙΙΙ μέρος Α.

3. Εφαρμόζονται οι διατάξεις των άρθρων 7 και 8.

Άρθρο 19

1. Οι παράγραφοι 2 έως 5 εφαρμόζονται στις εισαγωγές γαλακτοκομικών προϊόντων στο πλαίσιο δασμολογικών ποσοστώσεων που αναφέρονται στο παράρτημα 1 του πρωτοκόλλου αριθ. 1 της αποφάσεως αριθ. 1/98 του συμβουλίου σύνδεσης ΕΚ-Τουρκίας.

2. Τα γαλακτοκομικά προϊόντα καθώς και οι δασμοί που εφαρμόζονται αναφέρονται στο παράρτημα ΙΙΙ μέρος Β.

3. Οι ποσότητες που αναφέρονται στο παράρτημα ΙΙΙ μέρος Β για κάθε έτος κατανέμονται κατά ίσα μέρη σε κάθε ένα από τα εξάμηνα που αρχίζουν την 1η Ιανουαρίου και την 1η Ιουλίου.

Ωστόσο, όσον αφορά το εξάμηνο από την 1η Ιουλίου έως τις 31 Δεκεμβρίου 1998, η ποσότητα ισούται με 1 500 τόνους.

4. Η διάρκεια ισχύος των πιστοποιητικών εισαγωγής δεν μπορεί να υπερβαίνει τις 31 Δεκεμβρίου που έπεται της ημερομηνίας έκδοσης σύμφωνα με το άρθρο 21 παράγραφος 1 του κανονισμού (ΕΟΚ) αριθ. 3719/88. Τα πιστοποιητικά εισαγωγής που εκδίδονται βάσει του παρόντος άρθρου δεν μεταβιβάζονται παρά μόνο στα φυσικά ή νομικά πρόσωπα που πληρούν τις προϋποθέσεις που προβλέπονται στο άρθρο 13 παράγραφος 1.

5. Οι διατάξεις των άρθρων 13, 14, 16, 17 εφαρμόζονται κατ' αναλογία.

Ωστόσο:

α) κατά παρέκκλιση από το άρθρο 13 παράγραφος 2, η αίτηση πιστοποιητικού πρέπει να αφορά κατ' ελάχιστο όριο 10 τόνους και κατά μέγιστο όριο την ποσότητα που διατίθεται για κάθε περίοδο που αναφέρεται στην παράγραφο 3 του παρόντος άρθρου 7

β) κατά παρέκκλιση από το άρθρο 13 παράγραφος 3 στοιχείο γ), η ένδειξη που αναφέρεται στη θέση 20 της αίτησης για την έκδοση πιστοποιητικού καθώς και του πιστοποιητικού αναφέρεται στο άρθρο 19 του παρόντος κανονισμού 7

γ) κατά παρέκκλιση από το άρθρο 14 παράγραφος 3, τα κράτη μέλη ανακοινώνουν στην Επιτροπή την πέμπτη εργάσιμη ημέρα που έπεται εκείνης του τέλους της περιόδου υποβολής των αιτήσεων, τις αιτήσεις που υποβλήθηκαν για κάθε ένα από τα προϊόντα που περιλαμβάνονται στο παράρτημα ΙΙΙ σημείο Β. Η εν λόγω ανακοίνωση περιλαμβάνει τον κατάλογο των αιτούντων καθώς και τις αιτούμενες ποσότητες, ανά κωδικό ΣΟ. Όλες οι ανακοινώσεις συμπεριλαμβανομένης και της ανακοίνωσης που φέρει την ένδειξη «ουδέν» πραγματοποιούνται με τηλετυπικό μηχάνημα ή με τηλεφωτοαντίγραφο την αναφερόμενη εργάσιμη ημέρα σύμφωνα με τον τύπο που αναφέρεται στο παράρτημα Χ.

ΚΕΦΑΛΑΙΟ ΙΙΙ

Προτιμησιακά καθεστώτα εισαγωγών χωρίς ποσοστώσεις

Άρθρο 20

Το παρόν κεφάλαιο εφαρμόζεται σε ορισμένα γαλακτοκομικά προϊόντα που εισάγονται από τρίτη χώρα στο πλαίσιο ειδικής ρύθμισης που έχει συμφωνηθεί μεταξύ της εν λόγω χώρας και της Κοινότητας, ή στο πλαίσιο αυτόνομης παραχώρησης με μειωμένους δασμούς χωρίς περιορισμό.

Άρθρο 21

Τα γαλακτοκομικά προϊόντα που αναφέρονται στο άρθρο 20, καθώς και τα ποσοστά των δασμών που εφαρμόζονται αναφέρονται στο παράρτημα IV.

Άρθρο 22

1. Το πιστοποιητικό εισαγωγής για τα προϊόντα που αναφέρονται στο παράρτημα IV με το αναφερόμενο ποσοστό δασμού εκδίδεται μόνον κατόπιν προσκόμισης του πιστοποιητικού IMA 1, ή, ελλείψει αυτού, φωτοαντίγραφου που να πληροί τους όρους που αναφέρονται στο κεφάλαιο IV και φέρει τον αριθμό του πιστοποιητικού IMA 1.

2. Η διάρκεια ισχύος του πιστοποιητικού IMA 1 δεν μπορεί να υπερβαίνει τις 31 Δεκεμβρίου του έτους έκδοσης.

Άρθρο 23

1. Κατά παρέκκλιση από τις διατάξεις του άρθρου 22, οι παράγραφοι 2, 3 και 4 εφαρμόζονται:

α) στις εισαγωγές που προέρχονται από την Ελβετία στο πλαίσιο της ειδικής ρύθμισης που συνήφθη μεταξύ αυτής της χώρας και της Κοινότητας 7

β) στις εισαγωγές των γαλακτοκομικών προϊόντων που αναφέρονται στο παράρτημα 1 του πρωτοκόλλου αριθ. 1 της απόφασης αριθ. 1/98 του συμβουλίου σύνδεσης ΕΚ-Τουρκίας, εξαιρέσει των εισαγωγών που προβλέπονται στο άρθρο 19 παράγραφος 1 του παρόντος κανονισμού.

2. Η αίτηση για την έκδοση πιστοποιητικού και το πιστοποιητικό περιλαμβάνουν:

α) στη θέση 15, τη λεπτομερή καταγραφή του προϊόντος που προβλέπεται στο παράρτημα ή, για τα προϊόντα που υπάγονται στους κωδικούς ΣΟ 0406 90 02 έως 0406 90 06, την περιγραφή που προβλέπεται στη συνδυασμένη ονοματολογία 7

β) στη θέση 16, τον κωδικό του προϊόντος της συνδυασμένης ονοματολογίας 7

γ) στη θέση 20, μία από τις ακόλουθες ενδείξεις:

- Reglamento (CE) n° 1374/98, artνculo 23

- Forordning (EF) nr. 1374/98, artikel 23

- Verordnung (EG) Nr. 1374/98, Artikel 23

- Κανονισμός (ΕΚ) αριθ. 1374/98, άρθρο 23

- Article 23 of Regulation (EC) No 1374/98

- Rθglement (CE) n° 1374/98, article 23

- Regolamento (CE) n. 1374/98, articolo 23

- Verordening (EG) nr. 1374/98, artikel 23

- Regulamento (CE) nΊ 1374/98, artigo 23

- Asetus (EY) n:o 1374/98, 23 artikla

- Fφrordning (EG) nr 1374/98, artikel 23.

δ) στη θέση 24, το ποσοστό του δασμού που πρέπει να εφαρμοστεί.

3. Για τα προϊόντα που υπάγονται στους κωδικούς ΣΟ 0406 90 02 έως 0406 90 06 και γι' αυτά που εμφαίνονται στο παράρτημα IV με τους αύξοντες αριθμούς 3, 4 και 5, εκδίδεται πιστοποιητικό εισαγωγής μόνον με την προϋπόθεση ότι η αίτηση συνοδεύεται:

α) από γραπτή δήλωση του αιτούντος που βεβαιώνει ότι τηρούνται οι ελάχιστες τιμές που προβλέπονται στο παράρτημα IV, ή στη συνδυασμένη ονοματολογία για τα προϊόντα που υπάγονται στους κωδικούς ΣΟ 0406 90 02 έως 0406 90 06 7

β) από γραπτή ανάληψη υποχρέωσης του αιτούντος να παράσχει, μετά από αίτηση των αρμόδιων αρχών, όλες τις πληροφορίες και τα συμπληρωματικά δικαιολογητικά που αυτές θα κρίνουν απαραίτητα για να εξασφαλιστεί ότι τηρείται η ελάχιστη τιμή και να αποδεχθεί, ενδεχομένως, οποιοδήποτε έλεγχο της λογιστικής τους εκ μέρους των εν λόγω αρχών.

Σε περίπτωση μη τήρησης της ελάχιστης τιμής, καταβάλλεται πρόστιμο, επιπλέον του δασμού κατά την εισαγωγή που καθορίζεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου (10), ποσού ίσου προς το 25 % του ποσού του δασμού.

4. Η εφαρμογή του ποσοστού μειωμένου δασμού εξαρτάται από την υποβολή δήλωσης θέσης σε ελεύθερη κυκλοφορία, η οποία συνοδεύεται από το πιστοποιητικό εισαγωγής και την απόδειξη καταγωγής που εκδίδεται κατ' εφαρμογή:

α) των διατάξεων του πρωτοκόλλου αριθ. 3 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Ομοσπονδίας, της 22ας Ιουλίου 1972 (11), όσον αφορά τις εισαγωγές της Ελβετίας 7

β) των διατάξεων του πρωτοκόλλου αριθ. 3 της απόφασης αριθ. 1/98 του συμβουλίου σύνδεσης ΕΚ-Τουρκίας, όσον αφορά τις εισαγωγές της Τουρκίας.

ΚΕΦΑΛΑΙΟ IV

Διατάξεις σχετικές με τα πιστοποιητικά IMA 1

Άρθρο 24

Το πιστοποιητικό IMA 1 συμπληρώνεται επί εντύπου σύμφωνα με το υπόδειγμα που αναφέρεται στο παράρτημα V και σύμφωνα με τους όρους που καθορίζονται στον παρόν κεφάλαιο και πρέπει να προσκομίζεται κατά την εισαγωγή.

Άρθρο 25

1. Το μέγεθος του εντύπου που αναφέρεται στο άρθρο 24 είναι 210Χ297 mm. Το χαρτί που θα χρησιμοποιηθεί πρέπει να ζυγίζει τουλάχιστον 40 γραμμάρια ανά τετραγωνικό μέτρο και να έχει λευκό χρώμα.

2. Τα έντυπα τυπώνονται σε μία από τις επίσημες γλώσσες της Κοινότητας. Εξάλλου, μπορούν να τυπωθούν και να συμπληρωθούν στην επίσημη γλώσσα ή σε μία από τις επίσημες γλώσσες της χώρας εξαγωγής.

3. Το έντυπο συμπληρώνεται είτε με γραφομηχανή είτε με το χέρι. Στην τελευταία περίπτωση πρέπει να συμπληρωθεί με κεφαλαία γράμματα.

4. Κάθε πιστοποιητικό έχει αύξοντα αριθμό που δίδεται από τον οργανισμό εκδόσεως.

Άρθρο 26

1. Το πιστοποιητικό πρέπει να συμπληρώνεται για κάθε είδος και για τρόπο προσφοράς των προϊόντων που αναφέρονται στα παραρτήματα Ι και ΙΙΙ μέρος Α και στο παράρτημα IV.

2. Το πιστοποιητικό πρέπει να περιλαμβάνει για κάθε είδος και κάθε τρόπο προσφοράς των προϊόντων, τα στοιχεία που αναφέρονται στο παράρτημα VI.

Εκτός από την περίπτωση απρόβλεπτων περιστάσεων ή ανωτέρας βίας, το πρωτότυπο του πιστοποιητικού υποβάλλεται, μαζί με τα προϊόντα στα οποία αναφέρεται, στις τελωνειακές αρχές του κράτους μέλους εισαγωγής εντός προθεσμίας δύο μηνών από την ημερομηνία εκδόσεως του πιστοποιητικού.

Άρθρο 27

1. Η διάρκεια ισχύος του πιστοποιητικού είναι ίση με εκείνη του πιστοποιητικού εισαγωγής που αναφέρεται στο άρθρο 2 παράγραφος 4.

2. Το πιστοποιητικό ισχύει μόνον εφόσον έχει συμπληρωθεί και θεωρηθεί δεόντως από ένα οργανισμό εκδόσεως που αναφέρεται στο παράρτημα VII.

3. Το πιστοποιητικό είναι δεόντως θεωρημένο όταν αναφέρει τον τόπο και την ημερομηνία εκδόσεως και φέρει τη σφραγίδα του οργανισμού εκδόσεως και την υπογραφή του προσώπου ή των προσώπων που είναι εξουσιοδοτημένα να το υπογράψουν.

Άρθρο 28

1. Ο εκδίδων οργανισμός αναφέρεται στο παράρτημα VII μόνον εάν:

α) είναι αναγνωρισμένος με την ιδιότητα αυτή στη χώρα εξαγωγής 7

β) δεσμεύεται να επαληθεύσει τις ενδείξεις που αναφέρονται στα πιστοποιητικά 7

γ) δεσμεύεται να παράσχει στην Επιτροπή και στα κράτη μέλη, μετά από αίτηση, κάθε χρήσιμη και απαραίτητη πληροφορία για την εκτίμηση των ενδείξεων που αναφέρονται στα πιστοποιητικά.

2. Το παράρτημα VII αναθεωρείται όταν δεν πληρούται ο όρος της παραγράφου 1 στοιχείο α) ή όταν ο οργανισμός εκδόσεως δεν εκπληροί μία των υποχρεώσεων που ανέλαβε.

Άρθρο 29

Τα κράτη μέλη λαμβάνουν τα αναγκαία μέτρα για τον έλεγχο της καλής λειτουργίας του καθεστώτος των πιστοποιητικών που προβλέπεται στο παρόν κεφάλαιο.

ΚΕΦΑΛΑΙΟ V

Γενικές και τελικές διατάξεις

Άρθρο 30

Οι διατάξεις του κεφαλαίου Ι εφαρμόζονται στα πιστοποιητικά εισαγωγής που εκδίδονται βάσει των καθεστώτων που προβλέπονται στα κεφάλαια ΙΙ και ΙΙΙ, εκτός αντιθέτων διατάξεων.

Άρθρο 31

Ο κανονισμός (ΕΟΚ) αριθ. 1600/95 καταργείται.

Οι αναφορές που γίνονται στον καταργηθέντα κανονισμό νοούνται ότι γίνονται στον παρόντα κανονισμό.

Άρθρο 32

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 13.

(2) ΕΕ L 206 της 16. 8. 1996, σ. 21.

(3) ΕΕ L 146 της 20. 6. 1996, σ. 1.

(4) ΕΕ L 113 της 15. 4. 1998, σ. 1.

(5) ΕΕ L 151 της 1. 7. 1995, σ. 12.

(6) ΕΕ L 157 της 30. 5. 1998, σ. 91.

(7) ΕΕ L 86 της 20. 3. 1998, σ. 3.

(8) ΕΕ L 331 της 2. 12. 1988, σ. 1.

(9) ΕΕ L 149 της 20. 5. 1998, σ. 11.

(10) ΕΕ L 256 της 7. 9. 1987, σ. 1.

(11) ΕΕ L 300 της 31. 12. 1972, σ. 189.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΑΛΛΩΝ ΔΙΕΘΝΩΝ ΣΥΜΦΩΝΙΩΝ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

>ΘΕΣΗ ΠΗΝΑΚΑ>

Για την εφαρμογή των διατάξεων αυτών, η κρούστα ορίζεται ως εξής:

«Η κρούστα των τυριών αυτών είναι το εξωτερικό μέρος που σχηματίστηκε από ζύμη τυριού, και η οποία παρουσιάζει σαφώς μεγαλύτερη ανθεκτικότητα και βαθύτερο χρώμα».

β) Όσον αφορά το τυρί Cheddar, θεωρούνται ως τυποποιημένες ολόκληρες μορφές:

- τα κεφάλια τυριών (μυλόπετρες) που έχουν καθαρό βάρος μεταξύ 33 και 44 χιλιογράμμων,

- τα τεμάχια μορφής κύβου ή παραλληλεπιπέδου που έχουν καθαρό βάρος ίσο ή ανώτερο από 10 χιλιόγραμμα.

(1) Θεωρείται ως αξία «ελεύθερο στα σύνορα» η τιμή «ελεύθερο στα σύνορα» της χώρας εξαγωγής ή η τιμή fob της χώρας εξαγωγής προσαυξανόμενες με ένα ποσό το οποίο αντιστοιχεί (στις δαπάνες μεταφοράς και ασφάλισης) μέχρι το τελωνειακό έδαφος της Κοινότητας.

(2) Τα παραλληλεπίπεδα τεμάχια ή τα τεμάχια σε συσκευασία εν κενώ ή σε αδρανές αέριο δεν τυγχάνουν της παραχωρήσεως αν η συσκευασία τους δεν φέρει τουλάχιστον τις ακόλουθες ενδείξεις:

- την ονομασία του τυριού,

- την περιεκτικότητα σε λιπαρές ουσίες κατά βάρος ξηράς ύλης,

- τον υπεύθυνο συσκευαστή,

- τη χώρα καταγωγής του τυριού.

(3) Η έκφραση «συσκευασμένο για λιανική πώληση» εφαρμόζεται σε τυρί που παρουσιάζεται σε άμεση συσκευασία, καθαρού βάρους μικρότερου ή ίσου από 1 χιλιόγραμμο, που περιέχει μερίδες ή φέτες καθαρού βάρους μικρότερου ή ίσου προς 100 γραμμάρια.

ΠΑΡΑΡΤΗΜΑ V

ΠΙΣΤΟΠΟΙΗΤΙΚΟ IMA 1

>ΑΡΧΗ ΓΡΑΦΗΚΟΥ>

1. Πωλητής

2. Αριθμός εκδόσεως

ΠΡΩΤΟΤΥΠΟ

ΠΙΣΤΟΠΟΙΗΤΙΚΟ

για την υπαγωγή ορισμένων γαλακτοκομικών προϊόντων σε ορισμένες κλάσεις ή διακρίσεις της συνδυασμένης ονοματολογίας

3. Αγοραστής

4. Αριθμός και ημερομηνία τιμολογίου

5. Χώρα καταγωγής

6. Κράτη μέλη προορισμού

ΣΗΜΑΝΤΙΚΕΣ ΠΑΡΑΤΗΡΗΣΕΙΣ

Α.Πρέπει να συμπληρώνεται ένα πιστοποιητικό για κάθε μορφή παρουσιάσεως και κάθε προϊόν.

Β.Το προϊόν πρέπει να συμπληρώνεται σε μία από τις επίσημες γλώσσες της Ευρωπαϊκής Κοινότητας. Μπορεί, επιπλέον, να περιέχει μετάφραση στην επίσημη γλώσσα ή σε μία από τις επίσημες γλώσσες της χώρας εξαγωγής.

Γ.Το πιστοποιητικό πρέπει να συμπληρώνεται σύμφωνα με τις ισχύουσες κοινοτικές διατάξεις.

Δ.Το πρωτότυπο και, ενδεχομένως, ένα αντίγραφο του πιστοποιητικού πρέπει να υποβάλλονται στο τελωνείο της κοινοτικής χώρας όταν το προϊόν τίθεται σε ελεύθερη κυκλοφορία.

7. Σήμανση , αριθμοί, αριθμός και χαρακτηρισμός των δεμάτων, λεπτομερής περιγραφή του προϊόντος και ένδειξη της μορφής παρουσιάσεώς του.

8. Μεικτό βάρος (χιλιό- γραμμα)

9. Καθαρό βάρος (χιλιό- γραμμα)

10. Χρησιμοποιηθείσα πρώτη ύλη

11. Περιεκτικότητα σε λιπαρές ουσίες κατά βάρος (%) ξηράς ύλης

12. Περιεκτικότητα κατά βάρος (%) σε νερό επί της μη λιπαρής ύλης

13. Περιεκτικότητα κατά βάρος (%) λιπαρών ουσιών

14. Διάρκεια ωριμάνσεως

15. Τιμή «ελεύθερο στα σύνορα» της Κοινότητας ανά 100 χιλιόγραμμα καθαρού βάρους (σε Ecu) ίσης ή ανώτερης από:

16. Παρατηρήσεις : α) δασμολογική ποσόστωση (1) β) προς μεταποίηση (1)

17.ΠΙΣΤΟΠΟΙΕΙΤΑΙ ΟΤΙ

-οι ενδείξεις που αναφέρονται ανωτέρω είναι ακριβείς και σύμφωνες προς τις ισχύουσες κοινοτικές διατάξεις,

-για τα προϊόντα που αναφέρονται ανωτέρω δεν χορηγείται στον αγοραστή ούτε επιστροφή ούτε πριμοδότηση ούτε άλλη μορφή εκπτώσεως που θα μπορούσε να έχει ως αποτέλεσμα να επιτευχθεί αξία μικρότερη από την ελάχιστη αξία που καθορίστηκε για την εισαγωγή του εν λόγω προϊόντος (2).

18. Οργανισμός εκδόσεως

Πόλη

ΈτοςΜήναςΗμέρα

(Υπογραφή και σφραγίδα του οργανισμού εκδόσεως)

(1)Διαγράφεται η περιττή ένδειξη

(2)Αυτή η διάταξη δεν αφορά τα πρόβεια τυριά ή το βόειο γάλα, τους τυρούς glaris, tilsit και butterkase και το ειδικό γάλα για βρέφη.>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ VI

ΚΑΝΟΝΕΣ ΓΙΑ ΤΗ ΣΥΜΠΛΗΡΩΣΗ ΤΩΝ ΠΙΣΤΟΠΟΙΗΤΙΚΩΝ

Εκτός από τις θέσεις 1 έως 6, 9, 17 και 18 του πιστοποιητικού ΙΜΑ 1, πρέπει να συμπληρωθούν:

Α. Όσον αφορά τα τυριά Cheddar που αναφέρονται στο παράρτημα Ι (σημείο 46) του κωδικού ΣΟ ex 0406 90 21:

1. η θέση αριθ. 7, με την ένδειξη, ανάλογα με την περίπτωση:

- «τυριά Cheddar σε τυποποιημένες ολόκληρες μορφές»,

- «τυριά Cheddar με μορφές διαφορετικές από την τυποποιημένη ολόκληρη μορφή, καθαρού βάρους ίσου ή ανωτέρου των 500 g»

- «τυριά Cheddar με μορφές διαφορετικές από την τυποποιημένη ολόκληρη μορφή, καθαρού βάρους κατωτέρου των 500 g» 7

2. η θέση αριθ. 10, με την ένδειξη «αποκλειστικά γάλα αγελάδος μη παστεριωμένο εθνικής παραγωγής» 7

3. η θέση αριθ. 11, με την ένδειξη «τουλάχιστον 50 %» 7

4. η θέση αριθ. 14, με την ένδειξη «τουλάχιστον εννέα μήνες» 7

5. οι θέσεις αριθ. 15 και αριθ. 16, με την ένδειξη της περιόδου για την οποία ισχύει η ποσόστωση.

Β. Όσον αφορά τα τυριά Cheddar που αναφέρονται στο παράρτημα Ι (σημείο 45) του κωδικού ΣΟ ex 0406 90 21:

1. η θέση αριθ. 7, με την ένδειξη «τυριά Cheddar σε τυποποιημένες ολόκληρες μορφές» 7

2. η θέση αριθ. 10, με την ένδειξη «αποκλειστικά γάλα αγελάδος εθνικής παραγωγής» 7

3. η θέση αριθ. 11 με την ένδειξη «τουλάχιστον 50 %» 7

4. η θέση αριθ. 14, με την ένδειξη «τουλάχιστον τρεις μήνες» 7

5. η θέση αριθ. 16, με την ένδειξη της περιόδου για την οποία ισχύει η ποσόστωση.

Γ. Όσον αφορά τα τυριά Cheddar που προορίζονται για μεταποίηση, τα οποία αναφέρονται στο παράρτημα Ι (σημείο 43) του κωδικού ΣΟ ex 0406 90 01:

1. η θέση αριθ. 7, με την ένδειξη «τυριά Cheddar σε τυποποιημένες ολόκληρες μορφές» 7

2. η θέση αριθ. 10, με την ένδειξη «αποκλειστικά γάλα αγελάδας εθνικής παραγωγής» 7

3. η θέση αριθ. 16, με την ένδειξη της περιόδου για την οποία ισχύει η ποσόστωση.

Δ. Όσον αφορά άλλα τυριά, εκτός Cheddar που προορίζονται για μεταποίηση, τα οποία αναφέρονται στο παράρτημα Ι (σημείο 43) του κωδικού ΣΟ ex 0406 90 01:

1. η θέση αριθ. 7, με την ένδειξη «τυριά Cheddar σε τυποποιημένες ολόκληρες μορφές» 7

2. η θέση αριθ. 16, με την ένδειξη της περιόδου για την οποία ισχύει η ποσόστωση.

Ε. Όσον αφορά το τυρί Tilsit το οποίο αναφέρεται στο παράρτημα IV (σημεία 6 και 7) του κωδικού ΣΟ ex 0406 90 25:

1. η θέση αριθ. 7, με την ένδειξη «τυρί Tilsit» 7

2. η θέση αριθ. 10, με την ένδειξη «αποκλειστικά γάλα αγελάδας εθνικής παραγωγής» 7

3. οι θέσεις αριθ. 11 και 12.

ΣΤ. Όσον αφορά τα τυριά Kashkaval που αναφέρονται στο παράρτημα IV (σημείο 8) του κωδικού ΣΟ 0406 90 29:

1. η θέση αριθ. 7, με την ένδειξη «τυρί Kashkaval, το οποίο παρασκευάζεται από γάλα προβάτου, ωρίμανσης τουλάχιστον δύο μηνών, ελάχιστης περιεκτικότητας κατά βάρος ξηράς ύλης 58 %, σε τυποποιημένα κεφάλια τυριών, επικαλυμένα ή μη με πλαστική ύλη, καθαρού βάρους κατ' ανώτατο όριο 10 kg» 7

2. η θέση αριθ. 10, με τη ένδειξη «αποκλειστικά γάλα αγελάδας εθνικής παραγωγής» 7

3. η θέση αριθ. 11.

Ζ. Όσον αφορά τα τυριά από γάλα προβάτου ή βουβάλου, σε δοχεία που περιέχουν άλμη ή σε ασκούς από δέρμα προβάτου ή αιγός και το τυρί «χαλούμι», που αναφέρονται στο παράρτημα IV (σημεία 9, 10 και 11) των κωδικών ΣΟ ex 0406 90 31, ex 0406 90 50, ex 0406 90 86, ex 0406 90 87 και ex 0406 90 88:

1. η θέση αριθ. 7, με την ένδειξη, ανάλογα με την περίπτωση, «τυρί από γάλα προβάτου» ή «τυρί από γάλα βουβάλου» καθώς και σε δοχεία που περιέχουν άλμη ή σε ασκούς από δέρμα προβάτου ή αιγός. Όσον αφορά το τυρί «χαλούμι», συσκευάζεται είτε σε ατομικές πλαστικές συσκευασίες καθαρού περιεχομένου που δεν υπερβαίνει το 1 kg είτε σε μεταλλικά ή πλαστικά κουτιά καθαρού περιεχομένου που δεν υπερβαίνει τα 12 kg 7

2. η θέση αριθ. 10 με την ένδειξη, ανάλογα με την περίπτωση, «αποκλειστικά γάλα προβάτου εθνικής παραγωγής» ή «αποκλειστικά γάλα βουβάλου εθνικής παραγωγής», ή, στην περίπτωση του τυριού «χαλούμι» «γάλα εθνικής παραγωγής» 7

3. οι θέσεις αριθ. 11 και 12.

Η. Όσον αφορά τα τυριά Jarlsberg και Ridder τα οποία αναφέρονται στο παράρτημα ΙΙΙ Α. (σημείο 12) των κωδικών ΣΟ ex 0406 90 39, ex 0406 90 86, ex 0406 90 87 και ex 0406 90 88:

1. η θέση αριθ. 7 με την ένδειξη:

είτε «τυρί Jarlsberg» και ανάλογα με την περίπτωση:

- «σε τυποποιημένα κεφάλια με κρούστα καθαρού βάρους 8 έως και 12 kg»,

- «σε τεμάχια παραλληλεπιπέδου μορφής, καθαρού βάρους μικρότερου ή ίσου προς 7 kg», ή,

- «σε τεμάχια συσκευασμένα εν κενώ ή σε αδρανές αέριο καθαρού βάρους ίσου ή μεγαλύτερου των 150 g και μικρότερου ή ίσου προς 1 kg»

είτε «τυρί Ridder» και ανάλογα με την περίπτωση:

- «σε τυποποιημένα κεφάλια με κρούστα από 1 έως 2 kg»,

ή

- «σε τεμάχια συσκευασμένα εν κενώ ή σε αδρανές αέριο με κρούστα επί της μιας μόνο πλευράς, καθαρού βάρους ίσου ή μεγαλύτερου των 150 gr»

2. η θέση αριθ. 11, στην οποία αναγράφεται ανάλογα με την περίπτωση «τουλάχιστον 45 %» ή «τουλάχιστον 60 %»

3. η θέση αριθ. 14, στην οποία αναγράφεται ανάλογα με την περίπτωση «τουλάχιστον τρεις μήνες» ή «τουλάχιστον τέσσερις εβδομάδες».

Θ. Όσον αφορά τα τυριά από ορό γάλακτος που αναγράφονται με αύξοντα αριθμό 12 στο παράρτημα ΙΙΙ Α. και υπάγονται στους κωδικούς ΣΟ ex 0406 10 20, και ex 0406 10 80:

1. η θέση αριθ. 7 στην οποία αναγράφεται «τυριά από ορό γάλακτος».

ΠΑΡΑΡΤΗΜΑ VII

>ΘΕΣΗ ΠΗΝΑΚΑ>

ΠΑΡΑΡΤΗΜΑ VIII

ΕΦΑΡΜΟΓΗ ΤΟΥ ΑΡΘΡΟΥ 14

>ΑΡΧΗ ΓΡΑΦΗΚΟΥ>

(Σελίδα / )

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΓΔ VI/Δ/1 - ΤΟΜΕΑΣ ΓΑΛΑ ΚΑΙ ΓΑΛΑΚΤΟΚΟΜΙΚΑ ΠΡΟΪΟΝΤΑ

ΑΙΤΗΣΗ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ ΜΕ ΜΕΙΩΜΕΝΟ ΔΑΣΜΟ . . . ΤΡΙΜΗΝΟ

Ημερομηνία:

Κράτος μέλος: Κανονισμός (ΕΚ) αριθ. 1600/95 της Επιτροπής

Αποστολέας:

Υπεύθυνος:

Τηλέφωνο:

Τηλεαντιγραφικό μηχάνημα:

Μέρος I: σύνοψη Αύξων αριθμός στο παράρτημα 7 της ΣΟ Κωδικός ΣΟ Αιτούμενη ποσότητα ανά κωδικό ΣΟ

Υποσύνολο Μέρος II: αιτήσεις ανά αύξοντα αριθμό

Αύξων αριθμός αιτήσεων:

Συνολική αιτηθείσα ποσότητα (σε τόνους):

Αριθμός σελίδων:

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ IX

ΕΦΑΡΜΟΓΗ ΤΟΥ ΑΡΘΡΟΥ 14

>ΑΡΧΗ ΓΡΑΦΗΚΟΥ>

(Σελίδα / )

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΓΔ VI/Δ/1 - ΤΟΜΕΑΣ ΓΑΛΑ ΚΑΙ ΓΑΛΑΚΤΟΚΟΜΙΚΑ ΠΡΟΪΟΝΤΑ

ΑΙΤΗΣΕΙΣ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ ΜΕ ΜΕΙΩΜΕΝΟ ΔΑΣΜΟ . . . ΤΡΙΜΗΝΟ

Κράτος μέλος: Κωδικός ΣΟ Αύξων αριθμός στο παράρτημα 7 της ΣΟ Αιτών (ονομασία και διεύθυνση) Ποσότητα (σε τόνους) Χώρα καταγωγής

Σύνολο σε τόνους ανά αύξοντα αριθμό . . . . . . . . . . . . >ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Χ

ΕΦΑΡΜΟΓΗ ΤΟΥ ΑΡΘΡΟΥ 19

>ΑΡΧΗ ΓΡΑΦΗΚΟΥ>

Επιτροπή των Ευρωπαϊκών Κοινοτήτων

ΓΔ VI/D/1 - Τομέας «Γάλα και γαλακτοκομικά προϊόντα»

ΑΙΤΗΣΕΙΣ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ

Κράτος μέλος: Περίοδος: Κωδικός ΣΟ Αιτών (ονοματεπώνυμο και διεύθυνση) Ποσότητα (σε τόνους) Χώρα προέλευσης

Τουρκία

Σύνολο σε τόνους: >ΤΕΛΟΣ ΓΡΑΦΗΚΟΥ>